FI Euroopan unionin virallinen lehti C 24/2

Unionin tuomioistuimen tuomio (neljäs jaosto) 3.12.2009 — Faraj Hassan v. Euroopan unionin neuvosto ja Euroopan komissio (C-399/06 P) sekä Chafiq Ayadi v. Euroopan unionin neuvosto (C-403/06 P)

(Yhdistetyt asiat C-399/06 P ja C-403/06 P) (1)

(Yhteinen ulko- ja turvallisuuspolitiikka (YUTP) - Osama bin Ladenia, al-Qaida-verkostoa ja Talebania lähellä oleviin henkilöihin ja yhteisöihin kohdistuvat rajoittavat toimenpiteet - Asetus (EY) N:o 881/2002 - Henkilön varojen ja taloudellisten resurssien jäädyttäminen sen johdosta, että hänet on sisällytetty Yhdistyneiden Kansakuntien toimielimen laatimaan luetteloon - Pakotekomitea - Sisällyttäminen tämän jälkeen asetuksen (EY) N:o 881/2002 liitteessä I olevaan luetteloon - Kumoamiskanne - Perusoikeudet - Omaisuudensuoja, oikeus tulla kuulluksi ja oikeus tehokkaaseen tuomioistuinvalvontaan)

2010/C 24/02

Oikeudenkäyntikieli: englanti

Asianosaiset

Kantaja: Faraj Hassan (edustajat: barrister E. Grieves, solicitor H. Miller, barrister J. Jones ja solicitor M. Arani) (C-399/06 P)

Muut osapuolet: Euroopan unionin neuvosto (asiamiehet: M. Bishop ja E. Finnegan) ja Euroopan komissio (asiamiehet: P. Hetsch ja P. Aalto)

Väliintulijat, jotka tukevat kantajan vaatimuksia: Ranskan tasavalta ja Ison-Britannian ja Pohjois-Irlannin yhdistynyt kuningaskunta

Kantaja: Chafiq Ayadi (edustajat: barrister S. Cox ja solicitor H. Miller) (C-403/06 P)

Muut osapuolet: Euroopan unionin neuvosto (asiamiehet: S. Marquardt, M. Bishop ja E. Finnegan), Ison-Britannian ja Pohjois-Irlannin yhdistynyt kuningaskunta ja Euroopan komissio (asiamiehet: P. Hetsch ja P. Aalto)

Väliintulija, joka tukee Euroopan unionin neuvoston vaatimuksia: Ranskan tasavalta

Oikeudenkäynnin kohde

Valitus ensimmäisen oikeusasteen tuomioistuimen (toinen jaosto) asiassa T-49/04, Faraj Hassan v. neuvosto ja komissio, ja asiassa T-253/02, Ayadi vastaan neuvosto ja komissio, 12.7.2006 antamista tuomioista, joilla ensimmäisen oikeusasteen tuomioistuin hylkäsi kanteen, jolla vaadittiin kumoamaan tiettyihin Osama bin Ladenia, al-Qaida-verkostoa ja Talebania lähellä oleviin henkilöihin ja yhteisöihin kohdistuvista erityisistä rajoittavista toimenpiteistä sekä neuvoston asetuksen (EY) N:o 467/2001 kumoamisesta annetun neuvoston asetuksen (EY) N:o 881/2002 muuttamisesta 25. kerran 20.11.2003 annettu komission asetus (EY) N:o 2049/2003 (EUVL L 303, s. 20)

Tuomiolauselma

1) Euroopan yhteisöjen ensimmäisen oikeusasteen tuomioistuimen asiassa T-49/04, Hassan vastaan neuvosto ja komissio, ja asiassa T-253/02, Ayadi vastaan neuvosto, 12.7.2006 antamat tuomiot kumotaan.

2) Tiettyihin Osama bin Ladenia, al-Qaida-verkostoa ja Talebania lähellä oleviin henkilöihin ja yhteisöihin kohdistuvista erityisistä rajoittavista toimenpiteistä sekä Afganistaniin suuntautuvan tiettyjen tavaroiden ja palvelujen viennin kieltämisestä, Afganistanin Talebania koskevien lentokiellon ja varojen sekä muiden taloudellisten resurssien jäädyttämisen laajentamisesta annetun neuvoston asetuksen (EY) N:o 467/2001 kumoamisesta 27.5.2002 annettu neuvoston asetus (EY) N:o 881/2002, sellaisena kuin se on muutettuna 12.1.2008 annetulla komission asetuksella (EY) N:o 46/2008, kumotaan niiltä osin kuin se koskee Hassania.

3) Asetus N:o 881/2002, sellaisena kuin se on muutettuna 9.8.2006 annetulla komission asetuksella (EY) N:o 1210/2006, kumotaan niiltä osin kuin se koskee Ayadia.

4) Euroopan unionin neuvosto velvoitetaan vastaamaan omista oikeudenkäyntikuluistaan ja korvaamaan tämän lisäksi Hassanille ja Ayadille sekä ensimmäisessä oikeusasteessa että nyt esillä olevien valitusten yhteydessä kertyneet oikeudenkäyntikulut.

5) Ison-Britannian ja Pohjois-Irlannin yhdistynyt kuningaskunta vastaa sekä ensimmäisessä oikeusasteessa asiassa Ayadi että nyt esillä olevien valitusten yhteydessä kertyneistä omista oikeudenkäyntikuluistaan.

6) Ranskan tasavalta vastaa omista oikeudenkäyntikuluistaan.

7) Euroopan komissio vastaa Hassania koskevassa asiassa omista oikeudenkäyntikuluistaan sekä ensimmäisessä oikeusasteessa käydyn menettelyn että valitusten osalta. Euroopan komissio vastaa lisäksi Ayadia koskevassa asiassa sekä väliintulostaan Euroopan yhteisöjen ensimmäisen oikeusasteen tuomioistuimessa että Euroopan unionin tuomioistuimessa käydystä menettelystä aiheutuneista omista oikeudenkäyntikuluistaan.

(1) EUVL C 294, 2.12.2006.